**בית הספר לרבנות ישיבת חובבי תורה** (**YCT**) הוא ישיבה אורתודוקסית פתוחה שנוסדה בשנת 1999 על ידי הרב אבי ווייס, באזור ריברדייל שברובע הברונקס, ניו יורק. מטרתה לחנך רבנים "פתוחים, לא שיפוטיים, בעלי ידע, אמפתיה, הששים להפוך את האורתודוקסיה לתנועה בעלת אינטראקציה משמעותית המכבדת את כל היהודים, ללא תלות בשיוכם, מחויבותם או הרקע שלהם". YCT ומדגישה התמקדות ברוחניות, פתיחות ותשומת לב לנושאים עכשוויים ולקהילה היהודית הרחבה.

YCT הסמיכה את רבני המחזור הראשון ביוני 2004 ומאז מסמיכה מחזור של רבנים בחודש יוני מדי שנה. ראש הישיבה הנוכחי הוא הרב דב לינזר (אנ'). הנשיא האחרון היה הרב אשר לופטין (אנ').[דרוש מקור]

הישיבה מציעה תוכנית חינוך יהודית ציבורית [דרושה הבהרה] בשיתוף המכון העברי בריברדייל, בקמפוס ריברדייל, וכן אירועים פתוחים כגון ימי עיון בנושאי תנ"ך ומחשבה יהודית. מאז הקמתה, נאבקת YCT על תמיכת הקהילה האורתודוקסית. המועצה הרבנית של אמריקה אינה מקבלת את סמיכת YCT לרבנות, ואגודת ישראל של אמריקה הכריזה כי ישיבת חובבי תורה, ישיבת מהר"ת, אורתודוקסיה פתוחה וגורמים קשורים אחרים דומים לתנועות לאורך ההיסטוריה היהודית שדחו את עיקרי היהדות.

היסטוריה
--------

בשנת 1996 הקימו הרבנים אבי ווייס וסול ברמן (אנ') תוכנית המכונה *MeORoT* ("מאורות", ראשי תיבות באנגלית של "הכשרה רבנית מודרנית אורתודוקסית") שסיפקה הרצאות לתלמידים בישיבה יוניברסיטי. המלגה הייתה משותפת לישיבה יוניברסיטי, ארגון "עדה (Edah)", והמכון העברי בריברדייל, בראשות ווייס. שנה לאחר מכן, 1997, הוסיף וייס את מלגת "תורת מרים" לתוכנית מאורות, והזמין נשים המעורבות במדעי היהדות להשתתף בהרצאות אלה.[דרוש מקור]

בספטמבר 1999 השיקו הרב ויס והרב דב לינזר את ישיבת חובבי תורה כתוכנית למידה לתואר ראשון, בעיקר לסטודנטים באוניברסיטת קולומביה ובמכללת ברנרד. הרב לינזר מונה לראש הישיבה, ששכנה בקהילת "רמת אורה", קהילה מודרנית אורתודוקסית ברחוב 110 במנהטן.

בספטמבר 2000 החל המחזור הראשון בבית הספר לרבנות, עם שבעה תלמידים. בינואר 2004 עברה הישיבה לבית הספר התיכון אברהם יהושע השל ברחוב 60, ושנה לאחר מכן למרכז קראפט/קולומביה ברנארד הלל ברחוב 115. [דרוש מקור]. בקיץ 2010 עברה הישיבה למכון העברי של ריברדייל.

בשנת 2006 הגישה YCT בקשה לחברות במועצה הרבנית של אמריקה, הגוף הרבני המזוהה עם האיחוד האורתודוקסי, הגוף המרכזי של האורתודוקסיה המודרנית בארצות הברית. לאחר מכן היא משכה את הבקשה לאור הערכתה כי היא תידחה.

מאז הקמתה, YCT תיארה את עצמה כמוסד של האורתודוקסיה הפתוחה. בעקבות ביקורות אורתודוקסיות חריפות נגד המושג, החל המוסד להתרחק ממנו. בית הספר הסיר כל התייחסות לאורתודוקסיה הפתוחה באתר האינטרנט שלו, והחליף את התיאור "פתוחה" ב"מודרנית". בריאיון לעיתון "The Jewish Week" באוגוסט 2017, אמר הרב אשר לופטין, נשיא בית הספר: "כשהם אומרים 'אורתודוקסים פתוחים' אני אומר 'אנחנו אורתודוקסים מודרניים. אנחנו חלק מלא מהאורתודוקסיה המודרנית'."

באפריל 2019 החליטה הישיבה שלא להסמיך את דניאל אטווד, הומוסקסואל גלוי, כרב. ההחלטה עוררה זעם בקרב ארגוני להט"ב.

תוכנית לימודים
--------------

בדומה לתוכניות הסמכה קלסיות לרבנות, גם תוכנית הלימודים של YCT מתמקדת בתלמוד ובהלכה. התוכנית כוללת גם לימודי תנ"ך ומחשבת ישראל, וכן מתודולוגיות אקדמיות חדשניות.

אחד התחומים החדשניים יותר בתוכנית הלימודים הוא דגש חסר תקדים על ייעוץ רבני (אנ') ופיתוח מקצועי. בתחום זה מלמדים פסיכולוגים והוא כולל משחקי תפקידים, ניסיון קליני ועבודה בתחום כחונך[דרושה הבהרה]. התוכנית מדגישה נושאים שרבנים נתקלים בהם באופן קבוע: ספק דתי ושינוי אישי; טקסי מעבר; גיל ההתבגרות; שימוש בסמים; בעיות זוגיות ומשפחתיות; תפקוד מיני ותפקוד לקוי; הומוסקסואליות; אלימות במשפחה; אובדן, טרגדיה ושכול; ותגובה לקטסטרופה.

הרב הראשון של הישיבה הוסמך בשנת 2003. ל- YCT עשרה בוגרים בשנה. 

על פי אתר האינטרנט שלה, YCT הסמיכה כמאה רבנים המשרתים ברחבי ארצות הברית ומחוץ לה, בבתי כנסת, בקמפוסי מכללות. מלבד רבנים משמשים בוגרים מורים, מנהלים ובתפקידים אחרים.

סגל המוסד
---------

הרב אשר לופטין כיהן כנשיא YCT מיולי 2013 ועד ליולי 2018, לאחר הרב ווייס. הרב דב לינצר הוא ראש הישיבה. עם חברי הסגל האחרים נמנים הרב יששכר כץ, הרב נתנאל הלפגוט, הרב חיים מרדר, מרים שקטר, הרבנית דבורה זלוכאואר וד"ר מישל פרידמן. ב־21 באוקטובר 2007 מונה לינזר כדיקן החדש של ישיבת חובבי תורה. הרב ג'ון קלזן הוא הדיקן הנוכחי ואילו לינצר משמש כראש ישיבה.

מהר"ת
-----

במקביל לישיבת חובבי תורה פועלת "ישיבת מהר"ת" המיועדת לנשים.  
ביוני 2009, יצר הרב וייס את התואר MaHaRaT (מהר"ת) עבור שרה הורוויץ. לימים הוסמכה כ"רבה". דבר זה הוביל לתלונות של ה- RCA שהובילו לכך שווייס הצהיר שהוא לא יקרא לבוגרות עתידיות "רבה". לאחר מכן, התפטר וייס מה-RCA.  עם זאת, בשנת 2015 הוסמכה יפה אפשטיין לרבה על ידי ישיבת מהר"ת. באותה שנה הוסמכה לילה קז'דאן לתואר רב על ידי אותו ארגון, מה שהפך אותה לבוגרת הראשונה שהוסמכה לתואר "רב".

ביקורת
------

קבוצות אורתודוקסיות מתחו ביקורת על YCT הנוקטת, על פי הביקורת, עמדות תאולוגיות שאינן מתיישבות עם הערכים המסורתיים. ארגון הרבנים של האורתודוקסיה המודרנית באמריקה, RCA, אינו מכיר את ההסמכה של המוסד לצורך חברות בארגון. בסתיו 2015 הוקיעה אגודת ישראל של אמריקה מהלכים להסמכת נשים והכריזה כי ישיבת חובבי תורה, ישיבת מהר"ת, האורתודוקסיה הפתוחה וגופים קשורים אחרים דומים לתנועות פורשות אחרות לאורך ההיסטוריה היהודית בכך שדחו עקרונות יסוד ביהדות, היא איננה חלק מהיהדות האורתודוקסית ולהסמכותיה אין כל תוקף.

קישורים חיצוניים
----------------

* אתר האינטרנט הרשמי של ישיבת חובבי תורה

הערות שוליים
------------

1. ↑  "About". *www.yctorah.org* (באנגלית). נבדק ב-2017-08-30.
2. 1 2  "Mission & Major Achievements". *www.yctorah.org* (באנגלית). נבדק ב-2017-08-30.
3. ↑  "Orthodox Rabbis Eye Liberal Seminary" *The Forward* April 7, 2006
4. 1 2  "Moetzes: 'Open Orthodoxy' Not a Form of Torah Judaism". *Hamodia*.
5. 1 2  "Breach in US Orthodox Judaism grows as haredi body rejects 'Open Orthodoxy' institutions". *The Jerusalem Post - JPost.com*.
6. 1 2  Josh Nathan-Kazis (3 בנובמבר 2015). "Avi Weiss Defends 'Open Orthodoxy' as Agudah Rabbis Declare War". *The Forward*. `{{cite web}}`:  (עזרה)
7. 1 2 3  "Opening Up Orthodox Judaism (אורכב 21.02.2008 בארכיון Wayback Machine)" The Jewish Week, December 12, 2007
8. ↑  "Closing A Chapter On 'Open Orthodoxy'". *Jewish Week* (באנגלית אמריקאית). נבדק ב-2017-08-30.
9. ↑  חנן גרינווד, "לראשונה אי פעם: הומו מוצהר הוסמך לרב אורתודוקסי, באתר ישראל היום
10. ↑  "Upstart Rabbinical School Set To Fight for Pulpit Jobs". *The Forward*. 13 ביוני 2003. `{{cite web}}`:  (עזרה)
11. ↑  "Orthodox Rabbis Eye Liberal Seminary". *The Forward*. נבדק ב-2017-08-30.
12. ↑  "Yeshivat Chovevei Torah Rabbinical School". *yctorah.org*.
13. ↑  YCT Web Site Administrator. "Yeshivat Chovevei Torah Rabbinical School - Admissions Guidelines and Application". *yctorah.org*. אורכב מ-המקור ב-2012-12-02. נבדק ב-2020-01-08.
14. ↑   (אורכב 05.11.2012 בארכיון Wayback Machine)
15. ↑  "The Jewish Week - Connecting the World to Jewish News, Culture, and Opinion". *The Jewish Week*.
16. ↑  "Class of 2015". *Yeshivat Maharat*. אורכב מ-המקור ב-2015-12-05. נבדק ב-2020-01-08.
17. ↑  Rabbi Lila Kagedan (25 בנובמבר 2015). "Why Orthodox Judaism needs female rabbis". *The Canadian Jewish News*. `{{cite web}}`:  (עזרה)
18. ↑  Lichter, Yisroel (21 בפברואר 2007), "Yeshivat Chovevei Torah: Is It Orthodox? An Exposé on a Threat to Halachic Judaism", *Yated Ne'eman*, Monsey, NY, pp. 53–66, נבדק ב-18 באוגוסט 2011 `{{citation}}`:  (עזרה)